****

**ΤΜΗΜΑ ΚΤΗΝΙΑΤΡΙΚΗΣ**

**ΤΟΜΕΑΣ ΚΛΙΝΙΚΩΝ ΚΤΗΝΙΑΤΡΙΚΩΝ ΣΠΟΥΔΩΝ**

**ΠΑΡΑΓΩΓΙΚΑ ΖΩΑ**

**ΓΕΝΙΚΟΙ ΚΑΝΟΝΕΣ ΓΙΑ ΤΟ ΧΩΡΟ ΤΩΝ ΕΞΕΤΑΣΤΗΡΙΩΝ**

1. Απαγορεύεται η είσοδος χωρίς ιατρική ποδιά
2. Δεν επιτρέπεται η είσοδος των ιδιοκτητών, εκτός αν κρίνεται απαραίτητο από τους υπεύθυνους κτηνιάτρους
3. Απαγορεύεται η κατανάλωση τροφίμων και ποτών
4. Τηρούνται όλοι οι κανόνες υγιεινής και ατομικής προστασίας.
5. Πριν και μετά την εξέταση κάθε ζώου κάθε κτηνίατρος και φοιτητής πρέπει να πλένει σχολαστικά τα χέρια του
6. Σε περιστατικό ύποπτο για λοιμώδες νόσημα πρέπει να χρησιμοποιούνται γάντια μίας χρήσης τα οποία απορρίπτονται στον κάδο απορριμμάτων μετά την εξέταση
7. Όσοι από το προσωπικό της κλινικής και τους φοιτητές έρχονται σε επαφή με άρρωστα ζώα ή χειρίζονται βιολογικά υλικά πρέπει να έχουν κοντά νύχια και να φορούν ελάχιστα κοσμήματα στα χέρια
8. Πρέπει να αποφεύγεται το άγγιγμα με λερωμένα χέρια των πάγκων, των χειρολαβών, των στυλό, των εντύπων καταγραφής και του υπόλοιπου εξοπλισμού
9. Με το πέρας της εξέτασης τα αναλώσιμα μίας χρήσης απορρίπτονται στον κάδο απορριμμάτων, τα αιχμηρά αντικείμενα απορρίπτονται στον ειδικό κάδο ασφαλείας και τα αντικείμενα που επαναχρησιμοποιούνται (π.χ. φίμωτρα, ψαλίδια, λαβίδες) πλένονται στον νιπτήρα με αντισηπτικό διάλυμα και, αφού στεγνώσουν, επιστρέφονται στη θέση τους
10. Τα απόβλητα της κλινικής αστικού χαρακτήρα πετιούνται σε κάδους με σακούλες μαύρου χρώματος.
11. Τα απόβλητα – υλικά που πρέπει να οδηγηθούν σε αποστείρωση τοποθετούνται σε σάκους κόκκινου χρώματος.
12. Τα απόβλητα που προορίζοναι για αποτέφρωση τοποθετούνται σε σάκους κίτρινου χρώματος και πετιούνται στους ειδικούς κάδους. Τα δοχεία συλλογής αιχμηρών αντικειμένων είναι κίτρινου χρώματος.
13. Τα χημικά, τοξικά απόβλητα και τα φάρμακα, που απομακρύνονται για οποιοδήποτε λόγω από την Κλινική, τοποθετούνται σε ξεχωριστό πλαστικό σάκο που φέρει σήμανση για το περιεχόμενό του και φυλάσσονται μέχρι την απομάκρυνσή τους σε αντίστοιχο κάδο συλλογής.
14. Ο χειρισμός των βελονών και των άλλων αιχμηρών εργαλείων γίνεται με προσοχή και χωρίς βιασύνη. Μετά τη χρήση τους πετιούνται στο πλησιέστερο ειδικό δοχείο αιχμηρών αντικειμένων χωρίς να γίνει προσπάθεια να τοποθετηθούν στα καπάκια τους ή στη συσκευασία τους.
15. Οι φοιτητές και το προσωπικό της Κλινικής δεν επιτρέπεται να επισκέπτονται άλλους χώρους εκτός της Κλινικής φορώντας την ιατρική τους ενδυμασία, εκτός των περιπτώσεων ολοκλήρωσης εργασίας σε γειτονική Κλινική.
16. Απαγορεύεται η χρήση του φούρνου μικροκυμάτων για θέρμανση τροφών ανθρώπινης κατανάλωσης.
17. Τα τραπέζια εξέτασης και οι πάγκοι εργασίας πρέπει να καθαρίζονται και να απολυμαίνονται μετά τη χρήση τους από τους φοιτητές που είναι υπεύθυνοι για το περιστατικό.
18. Σε περίπτωση τραύματος, ατυχήματος ή έκθεσης σε μόλυνση ειδοποιείται άμεσα ο υπεύθυνος της Κλινικής για να γίνει αξιολόγηση και αντιμετώπιση της έκθεσης σε κίνδυνο. Οδηγίες για την αντιμετώπιση τέτοιου κινδύνου υπάρχουν στον κανονισμό λειτουργίας της κλινικής.
19. Σε περίπτωση πυρκαγιάς, κενώνεται άμεσα ο χώρος χρησιμοποιώντας τις εξόδους κινδύνου και ενημερώνεται άμεσα ο υπεύθυνος του περιστατικού κτηνίατρος για να ακολουθήσει η εφαρμογή των οδηγιών όπως προβλέπονται στον κανονισμό λειτουργίας της Κλινικής.
20. Σε περίπτωση σεισμού και μόλις σταματήσει η σεισμική δραστηριότητα εκκενώνεται η Κλινική από τις εξόδους κινδύνου και όλοι συγκεντρώνονται στον προαύλιο χώρο κοντά στην είσοδο του πάρκινγκ, μακριά από κτίρια. Στη συνέχεια πρέπει να εφαρμοστούν από το προσωπικό της Κλινικής οι οδηγίες που αναγράφονται στον κανονισμό λειτουργίας της κλινικής.
21. Κάθε νεοεισερχόμενο μέλος του προσωπικού της Κλινικής λαμβάνει υποχρεωτικά ενημέρωση των οδηγιών του κανονισμού λειτουργίας της Κλινικής. Για κάθε αλλαγή του κανονισμού λειτουργίας γίνεται επικαιροποίηση και ενημέρωση του προσωπικού.
22. **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στην Κλινική.
23. **Ιατρική βοήθεια παρέχεται από** **Γενικό Νοσοκομείο Καρδίτσας** (**Τμήμα Επειγόντων περιστατικών). Τηλέφωνο επικοινωνίας 2441351520 / ΕΚΑΒ Τηλέφωνο επικοινωνίας 166.**
24. **Σε περίπτωση πυρκαγιάς υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου / ΠΥΡΟΣΒΕΣΤΙΚΗ Τηλέφωνο επικοινωνίας 199.**

**Διατηρείτε το χώρο των εξεταστηρίων και τον εξοπλισμό πάντα καθαρά.**